Oprettelse af ny erhvervsrettet 10. klasse (EUD10) 
Sagsfremstilling 
214.     Oprettelse af ny erhvervsrettet 10. klasse (EUD10) - Åbent 
  
  
SAGENS INDHOLD 
EUD10 er et nyt erhvervsrettet 10. klassetilbud, som alle kommuner er forpligtet til at udbyde fra skoleåret 
2015/2016. Børn og Skole foreslår, at EUD10 etableres som et partnerskab mellem Hadsten Skole og Den Jydske 
Haandværkerskole (DjH). Børn og Skole indstiller, at Byrådet godkender den model for oprettelse af EUD10, som 
præsenteres i denne sagsfremstilling. 
  
EUD10 udspringer af den nye erhvervsuddannelsesreform og skal udbydes i samarbejde med 
erhvervsuddannelserne. EUD10 er målrettet unge, der er motiveret for en erhvervsuddannelse, men ikke opfylder 
adgangsforudsætningerne til en erhvervsuddannelse eller er usikre på, om en erhvervsuddannelse er det rette valg. 
  
EUD10 består af tre elementer: 
  
· Undervisning i dansk, matematik og engelsk, som svarer til almen 10. klasse 
· Undervisning, der introducerer til erhvervsuddannelsernes fire hovedområder 
· Seks ugers brobygning til erhvervsuddannelserne. 
  
Den endelige bekendtgørelse udkommer 31. december 2014. Derfor er der stadig usikkerhed om de endelige 
rammer for etablering af EUD10. På trods af dette bliver sagen fremført for Byrådet allerede 16. december 2014 for 
at tage hensyn til, at forløbet skal være klar til elevernes tilmeldinger i februar og til opstart i august 2015. Et udkast til 
bekendtgørelsen blev sendt i høring 24.oktober 2014. Udkastet danner baggrund for Børn og Skoles forslag til 
EUD10 i [adresse].  
  
I Børn og Skoles forslag indgår Hadsten Skole et partnerskab med DjH om oprettelse af EUD10. Som 
udgangspunkt samarbejdes der om 50 pct. af forløbet med DjH. Undervisningen i den erhvervsintroducerende del 
foregår på DjH. DjH opretter særlige hold for EUD10. Eleverne følger undervisningen i dansk, matematik og engelsk 
sammen med eleverne i de almene 10. klasser på [adresse]. 
  
VURDERING 
Børn og Skole vurderer, at et partnerskab med DjH vil medføre et lokalt forankret samarbejde om overgange mellem 
 
Byråd 
16. december 2014 
Sagsnr. 710-2014-
53102 
Dok.nr. 710-2014-
278093 
Sagsbehandler 
DPASGE 
  
Tidl. politisk behandling 
  
Forventet sagsgang 
BS-U, ØK, BY 
Lovgrundlag 
Folkeskoleloven § 19 j 
grundskole og ungdomsuddannelse. Dette samarbejde kan styrke rekruttering og fastholdelse blandt de EUD10-
elever, der vælger en erhvervsuddannelse på DHJ. 
  
Børn og Skole vurderer, at elevgrundlaget for EUD10 skal findes blandt de elever, der i forvejen påtænker et 10. 
klassetilbud i skoleåret 2015/2016. Børn og Skole forudsætter i planlægningen, at 25 elever vælger EUD10.  
  
Favrskov Kommune udgør ét skoledistrikt for EUD10. Det betyder, at EUD10 kan medføre øgede transportudgifter 
for kommunen afhængigt af elevernes bopæl. 
  
Børn og Skole afventer sammen med DjH svar fra Undervisningsministeriet på, om EUD10 kan oprettes som et 10. 
klasseforløb, der kombineres med 1. del af erhvervsuddannelsernes grundforløb. Det vil medføre en ændret 
økonomiberegning, da grundforløbet på erhvervsuddannelserne er statsligt finansieret. 
  
ØKONOMI 
EUD10 finansieres af den enkelte kommune - bortset fra de seks ugers brobygning, hvor erhvervsuddannelsen får 
statstilskud. 
  
I [adresse] kan EUD10 finansieres indenfor budgettet under forudsætning af, at de midler, som 
Undervisningsministeriet tildeler som kompensation for merudgifter til EUD10, tilføres Børn og Skole. Ifølge 
budgetbeløbene fra lov- og cirkulæreprogrammet udgør midlerne 114.000 kr. i 2015 og 126.000 kr. i 2016. 
  
INDDRAGELSE 
Oprettelse af EUD10 foregår i et tæt og positivt samarbejde med DjH. Børn og Skole nedsætter sammen med DjH 
en arbejdsgruppe til udvikling og beskrivelse af indhold i forløbet. Arbejdsgruppen består af følgende medlemmer: 
  
· Repræsentant fra [adresse] (skoleleder eller lærer) 
· Repræsentant/er fra DjHs udviklingsgruppe vedr. nye grundforløb 
· Studievejleder fra DjH 
· Repræsentant fra Ungdommens Uddannelsesvejledning (leder eller vejleder). 
  
INDSTILLING 
Børne- og skoledirektøren indstiller til Byrådet: 
  
1.    At den beskrevne model for oprettelse af EUD10 godkendes. 
2.    At det budgetterede beløb på lov- og cirkulæreprogrammet på 114.000 kr. i 2015 og 126.000 kr. i 2016 
overføres til folkeskoleområdet. 
  
BESLUTNING 
  
Børne- og Skoleudvalget, 4. december 2014: 
Fraværende: Ingen 
  
Ad 1) Indstilles godkendt 
Ad 2) Indstilles godkendt. 
  
Økonomiudvalget, 9. december 2014: 
Fraværende: Ørni Brandt 
  
Indstilles godkendt. 
  
  
  
Byråd, 16. december 2014: 
Fraværende: Ingen 
  
Godkendt. 
